b"\n_START_ARTICLE_\nHabitatges al carrer Baltasar d'Espanya, 2-20\n_START_SECTION_\nDescripci\xc3\xb3\n_START_PARAGRAPH_\nCarrer que, anant des del n\xc2\xba 2 al 20, es conserva intacte, \xc3\xa9s a dir amb la seva fisonomia original, tot al contrari que la part del davant del mateix. En aquest s'aixequen cases edificades cap al 1889. Aquestes tenen jard\xc3\xad posterior i s\xc3\xb3n de planta baixa i un pis. Algunes tenen element cl\xc3\xa0ssics (frontons...) i entre mitgeres.\n_START_SECTION_\nHist\xc3\xb2ria\n_START_PARAGRAPH_\nEls projectes d'aquestes cases els realitzaren mestres d'obres, entre ells, Ramon Ribera, Pau Verg\xc3\xa9s i J. Ravent\xc3\xb3s. Destaquem en aquest carrer edificis com el destinat a Cooperativa Agr\xc3\xadcola i el Col\xc2\xb7legi Ateneu que foren locals annexes al Fonament Cultural i Art\xc3\xadstic (abans Fonament i Sindicat Agr\xc3\xadcola), i que a l'any 1931 foren ampliats a Sala d'Estudi, Biblioteca i Secretaria."